Επαναστατικοί Πυρήνες (Ελληνική οργάνωση)

Οι Επαναστατικοί Πυρήνες, γνωστοί και ως «Λαϊκοί Επαναστατικοί Πυρήνες», ήταν μια ένοπλη ακροαριστερή τρομοκρατική οργάνωση στην Ελλάδα και θεωρείται υπεύθυνη ή ύποπτη σύμφωνα με τις διωκτικές αρχές για τη διάπραξη δώδεκα τρομοκρατικών ενεργειών μεταξύ του 1996-2000.

 Οι «Επαναστατικοί Πυρήνες» πιστεύεται ότι αποτελούνταν από μέλη της προηγούμενης τρομοκρατικής οργάνωσης γνωστής ως «Επαναστατικός Λαϊκός Αγώνας» (ΕΛΑ), ο οποίος σταμάτησε ξαφνικά την δράση του στις αρχές του 1990. Οι Πυρήνες έκαναν την εμφάνιση τους το 1995 και παρέμειναν σε μεγάλο βαθμό ενεργοί μέχρι το 2000. Μετά από μια μακρά παύση, στην οργάνωση πιστώθηκε με μια νέα διεξαγωγή τρομοκρατικής ενέργειας το 2009.Τόσο οι Επαναστατικοί Πυρήνες όσο και ο Επαναστατικός Λαϊκός Αγώνας ήταν ακροαριστερές τρομοκρατικές οργανώσεις οι οποίες αντιτάχθηκαν τόσο στον καπιταλισμό, όσο και στην πολιτική των Ηνωμένων Πολιτείων καθώς και την συμμετοχή της Ελλάδας σε στρατιωτικές εμπλοκές.Η επικράτηση των ακροαριστερών τρομοκρατικών οργανώσεων στην Ελλάδα θεωρείται ότι αποτελούσαν αντίδραση στην στρατιωτική χούντα της 21ης Απριλίου του 1967 που επικράτησε μέχρι το 1974. 1996. Ήταν η πρώτη βομβιστική ενέργεια της οργάνωσης και έγινε τον Οκτώβριο του έτους με στόχο τη δεξαμενή καυσίμων του Λιμενικού Σώματος στον Πειραιά. Επίσης μια τοποθέτηση βόμβας στην Αμερικανικών συμφερόντων τράπεζα Citibank ήταν το πρώτο περιστατικό που πιστώθηκε στους Επαναστατικούς Πυρήνες. 1997. Τον Ιανουάριο εκείνου του έτους οι Επαναστατικοί πυρήνες τοποθέτησαν βόμβα στο κτίριο έξι, στα Δικαστήρια της Πρώην Σχολής Ευελπίδων στην Αθήνα. Τον Μάιο της ίδιας χρονιάς, μια βόμβα προκάλεσε υλικές ζημιές στο Α' Λιμενικό Τμήμα στην Ακτή Τσελέπη, στον Πειραιά. Τον Αύγουστο, τοποθετήθηκε βόμβα στα γραφεία του πρώην υπουργού Δημόσιας Τάξης, Στέλιου Παπαθεμελή στην Αθήνα. Ο Στέλιος Παπαθεμελής είχε ασχοληθεί με τα λεγόμενα "Αρχεία της Στάζι". Για τον λόγο αυτό , είναι πολύ πιθανό οι τρομοκράτες να τον στοχοποίησαν , στέλνωντάς του ένα απειλητικό μήνυμα αν συνέχιζε να ψάχνει τα αρχεία της Στάζι , πιο απλά να ήθελαν να του κλείσουν το στόμα. Αυτό υποστήριξε και ο τότε βουλευτής της ΝΔ Πάνος Καμμένος και η ΝΔ ανέφερε ότι , "....η ΝΔ αναφέρει ότι οι καταγγελίες του Στ. Παπαθεμελή για την τρομοκρατία έχουν αγνοηθεί από την επίσημη πολιτεία". Επίσης ο Στ. Παπαθεμελής, με δηλώσεις του , συσχέτισε την τρομοκρατική επίθεση με τις θέσεις που έχει σε θέματα τρομοκρατίας. Τον Νοέμβριο, η οργάνωση ανέλαβε και πάλι την ευθύνη για την έκρηξη βόμβας στα γραφεία της Πανεθνικής Δημοκρατικής Ένωσης, πρόεδρος της οποίας ήταν ο πρώην πρόεδρος του Αρείου Πάγου, Βασίλης Κόκκινος. 1998. Τον Ιούλιο εκείνης της χρονιάς, σημειώθηκε μια έκρηξη βόμβας στο κτίριο του ΑΣΕΠ που συγκλόνισε το κέντρο της Αθήνας. Τον Δεκέμβριο πραγματοποιήθηκαν δυο νέες βομβιστικές επιθέσεις την ίδια μέρα στις τράπεζες «American Express» και «Barclays», στον Πειραιά. 1999. Τον Μάιο εκείνης της χρονιάς, έγινε στόχος το ξενοδοχείο «Ιντερκοντινένταλ», όπου μέλη της ελληνικής κυβέρνησης παρευρίσκονταν σε ένα Οικονομικό Φόρουμ. Η βόμβα που εξερράγη είχε σαν αποτέλεσμα τον θάνατο της 39χρονης Βιργινίας Κωνσταντίνου και τον τραυματισμό του 27χρονου Γιάννη Κανναβά. Τον Δεκέμβριο, οι Επαναστατικούς Πυρήνες τοποθέτησαν βόμβα στα γραφεία της πετρελαϊκής εταιρείας «TEXACO» στη λεωφόρο Κηφισιάς. 2000. Τον Μάρτιο εκείνης της χρονιάς, οι «Επαναστατικοί Πυρήνες» τοποθέτησαν βόμβες στην εταιρία ΜΕΤΚΑ του Ευάγγελου Μυτιληναίου, στο Νέο Ηράκλειο και στην κατασκευαστική εταιρεία ΑΚΤΩΡ συμφερόντων Γ. Μπόμπολα, στο Χαλάνδρι. Τον Οκτώβριο έγινε εξουδετέρωση μιας βόμβας που είχε τοποθετηθεί στο πολιτικό γραφείο του πρώην υπουργού του ΠΑΣΟΚ Σταύρου Σουμάκη. Στις 12 Νοεμβρίου σημειώθηκαν τρεις βομβιστικές επιθέσεις σε όλη την πόλη της Αθήνας. Η πρώτη ήταν στο εργαστήρι του γλύπτη Θ. Παπαγιάννη στη Μεταμόρφωση, η οποία είχε ως αποτέλεσμα την καταστροφή του εργαστηρίου, ενώ οι άλλες δύο βόμβες είχαν τοποθετηθεί στις τράπεζες Barclays Bank και Citibank στη Βούλα, χωρίς ωστόσο να αναφερθούν τραυματισμοί, αλλά προκλήθηκαν σημαντικές ζημιές στα κτίρια. Οι Επαναστατικοί Πυρήνες χρησιμοποίησαν αποκλειστικά βόμβες στις τρομοκρατικές τους ενέργειες τους. Σε μερικές από τις βομβιστικές επιθέσεις τους, οι πυροτεχνουργοί κατάφεραν να τις εξουδετερώσουν πριν αυτές πυροδοτηθούν. «Revolutionary Nuclei». Extremist Groups: Information for Students. Encyclopedia.com. https://www.encyclopedia.com/politics/legal-and-political-magazines/revolutionary-nuclei.